**OBRAZLOŽENJE PRIJEDLOGA FINANCIJSKOG PLANA**

**ZA RAZDOBLJE**

**2021. - 2023.GODINA**

RAZDJEL: 006 UPRAVNI ODJEL ZA DRUŠTVENE DJELATNOSTI I LOKALNU SAMOUPRAVU

GLAVA: 00603 OSNOVNE ŠKOLE

PRORAČUNSKI KORISNIK: 10469 OŠ ZVONKA CARA

DJELOKRUG RADA

Osnovna škola Zvonka Cara je javna ustanova koja obavlja djelatnost odgoja i obrazovanja sa sjedištem u Crikvenici, Kotorska 13. Djelatnost osnovnog obrazovanja u osnovnoj školi obuhvaća opće obrazovanje te druge oblike obrazovanja djece i mladih. Djelatnost osnovnog i srednjeg odgoja i obrazovanja obavlja se kao javna služba.

Nastava i rad u osnovnoj školi odvija se u sljedećim objektima:

1. Matična škola u Crikvenici
2. Područna škola Selce u Selcu
3. Područni odjel Thalassotherapia u Crikvenici pri Specijalnoj bolnici za medicinsku rehabilitaciju PGŽ

U školskoj godini 2020./2021. u matičnoj školi imamo 258 učenika u 16 čistih razrednih odjela - po dva razredna odjela razredne nastave (8 odjela) i po dva razredna odjela predmetne nastave (8 odjela). U Područnoj školi Selce imamo 29 učenika u dva čista i jednom kombiniranom odjelu učenika 1./2.razreda. U Područnom odjelu Thalassotherapia imamo približno 50 učenika dnevno u četiri kombinirana odjela - dva kombinirana odjela nižih razreda (1./3., 2./4,) te dva kombinirana odjela viših razreda (5./6. i 7./8.). Temeljem članka 42. Zakona o odgoju i obrazovanju u osnovnoj i srednjoj školi u Specijalnoj bolnici za medicinsku rehabilitaciju Thalassotherapija Crikvenica, a na temelju ranije dobivene suglasnosti Ministarstva znanosti, obrazovanja i športa (2005. godine) u Bolnici je ustrojen Područni odjel Osnovne škole Zvonka Cara Thalassotherapia. U Bolnici je prosječno 50 djece dnevno osnovnoškolske dobi, a godišnje (školska godina) se u Bolnici liječi oko 500 djece. Djeca dolaze iz čitave Hrvatske i borave u Bolnici u pravilu 14 ili 21 dan. Bolnica posjeduje adekvatne prostore za odvijanje nastave. Nastavni proces održava se u poslijepodnevnim satima, od 13.15 do 19.00 sati. Gotovo sva djeca boluju od iste bolesti (astme) što olakšava organizaciju nastave. Problem je fluktuacija djece koja se događa dnevno i zahtjeva poseban rad koordinatora aktivnosti (voditelja Područnog odjela). Nastavni program provodi se prema tjednom rasporedu i ima sva obilježja redovne nastave.

Uz redoviti program, nastava se odvija i kroz dodatnu, dopunsku izbornu nastavu te izvannastavne aktivnosti te program produženog boravka. U školskoj godini 2019./2020. školu polazi 341 učenik u 23 razredna odjela. Planiramo da broj učenika neće biti u padu.

Prijevoz učenika financira osnivač škole Grad Crikvenica, kao i učitelje u produženom boravku. Ručak za program produženog boravka plaćaju roditelji, a hrana se priprema u Dječjem vrtiću „Radost“.

Ciljevi odgoja i obrazovanja u školskim ustanovama su:

1. osigurati sustavan način poučavanja učenika, poticati i unapređivati njihov intelektualni, tjelesni, estetski, društveni, moralni i duhovni razvoj u skladu s njihovim sposobnostima i sklonostima,
2. razvijati učenicima svijest o nacionalnoj pripadnosti, očuvanju povijesno-kulturne baštine i nacionalnog identiteta,
3. odgajati i obrazovati učenike u skladu s općim kulturnim i civilizacijskim vrijednostima, ljudskim pravima i pravima djece, osposobiti ih za življenje u multikulturalnom svijetu, za poštivanje različitosti i toleranciju te za aktivno i odgovorno sudjelovanje u demokratskom razvoju društva,
4. osigurati učenicima stjecanje temeljnih (općeobrazovnih) i stručnih kompetencija, osposobiti ih za život i rad u promjenjivom društveno-kulturnom kontekstu prema zahtjevima tržišnog gospodarstva, suvremenih informacijsko-komunikacijskih tehnologija i znanstvenih spoznaja i dostignuća,
5. osposobiti učenike za cjeloživotno učenje.

Načela odgoja i obrazovanja na razini osnovnog i srednjeg obrazovanja su:

1. osnovnoškolski odgoj i obrazovanje je obvezno za sve učenike u Republici Hrvatskoj,
2. odgoj i obrazovanje u osnovnoj i srednjoj školi temelji se na jednakosti obrazovnih šansi za sve učenike prema njihovim sposobnostima,
3. odgoj i obrazovanje u školskoj ustanovi temelji se na visokoj kvaliteti obrazovanja i usavršavanja svih neposrednih nositelja odgojno-obrazovne djelatnosti – učitelja, nastavnika, stručnih suradnika, ravnatelja te ostalih radnika,
4. rad u školskoj ustanovi temelji se na vrednovanju svih sastavnica odgojno-obrazovnog i školskog rada i samovrednovanju neposrednih i posrednih nositelja odgojno-obrazovne djelatnosti u školi, radi postizanja najkvalitetnijeg nacionalnog obrazovnog i pedagoškog standarda,
5. odgojno-obrazovna djelatnost u školskoj ustanovi temelji se na autonomiji planiranja i organizacije te slobodi pedagoškog i metodičkog rada prema smjernicama hrvatskog nacionalnoga obrazovnog standarda, a u skladu s nacionalnim kurikulumom, nastavnim planovima i programima i državnim pedagoškim standardima,
6. stjecanje osnovnog obrazovanja temelj je za vertikalnu i horizontalnu prohodnost u sustavu odgoja i obrazovanja u Republici Hrvatskoj,
7. obrazovanje u školskoj ustanovi temelji se na decentralizaciji u smislu povećanja ovlaštenja i odgovornosti na lokalnoj i područnoj (regionalnoj) razini,
8. odgojno-obrazovna djelatnost u školskoj ustanovi temelji se na partnerstvu svih odgojno-obrazovnih čimbenika na lokalnoj, regionalnoj i nacionalnoj razini,
9. promicanje odgojnih vrijednosti iz stavka 1. točke 3. ovoga članka, a u skladu s pravom roditelja da samostalno odlučuju o odgoju djece,
10. svatko ima pravo na obrazovanje. Djeca imaju pravo na dotok informacija ili sadržaja utemeljenih na suvremenim znanstvenim i obrazovnim standardima važnim za potpun i skladan razvoj njihove osobnosti, a koje se prenose na objektivan, kritički i pluralistički način. Zadaća je javnog školskog sustava da bude neutralan i uravnotežen te da omogući djetetu ostvarivanje tog prava.

Nastavu i druge oblike odgojno-obrazovnog rada, školske ustanove izvode na hrvatskom jeziku i latiničnom pismu. Upisno područje je sastavni dio mreže školskih ustanova. Upisno područje za osnovne škole je prostorno područje s kojeg se učenici upisuju u određenu osnovnu školu na temelju prebivališta, odnosno prijavljenog boravišta, a određuje se sukladno Državnom pedagoškom standardu.

U osnovnoj školi mogu se izvoditi redoviti, alternativni, međunarodni programi, programi na jeziku i pismu nacionalnih manjina, posebni programi odgoja i obrazovanja za učenike s teškoćama i/ili darovite učenike, umjetnički programi te ostali programi koje donosi ministar odlukom ili koji se izvode uz suglasnost Ministarstva. Osnovna škola traje osam godina. Osnovnoškolski odgoj i obrazovanje počinje upisom u prvi razred osnovne škole, obvezno je za svu djecu, u pravilu od šeste do petnaeste godine života. U prvi razred obveznoga osnovnog obrazovanja upisuju se djeca koja do 1. travnja tekuće godine imaju navršenih šest godina života. Iznimno, a na zahtjev roditelja, sukladno rješenju ureda državne uprave, odnosno Gradskog ureda, u prvi razred može se upisati dijete koje do 31. ožujka tekuće godine nema navršenih šest godina života. Osnovnim obrazovanjem učenik stječe znanja i sposobnosti za nastavak obrazovanja.

Odgoj i obrazovanje u školi ostvaruje se na temelju nacionalnog kurikuluma, nastavnih planova i programa i školskog kurikuluma.

|  |  |  |  |  |
| --- | --- | --- | --- | --- |
|  | **Plan 2020** | **Plan** | **Projekcija** | **Projekcija** |
| **2021** | **2022** | **2023** |
| PRIHODI GRAD | 2.032.542,92 | 1.706.190,00 | 1.719.001,29 | 1.719.001,29 |
| PRIHODI MINISTARSTVO (samo škola) | 5.727.000,00 | 5.812.000,00 | 5.812.000,00 | 5.812.000,00 |
| PRIHODI OSTALO | 820.249,19 | 673.151,21 | 714.187,50 | 714.187,50 |
| **UKUPNO PRIHODI** | **8.579.792,11** | **8.191.341,21** | **8.245.188,79** | **8.245.188,79** |
| RASHODI GRAD | 1.711.501,29 | 1.706.190,00 | 1.719.001,29 | 1.719.001,29 |
| RASHODI  MINISTARSTVO (samo škola) | 5.727.000,00 | 5.812.000,00 | 5.812.000,00 | 5.812.000,00 |
| RASHODI  OSTALO | 1.030.539,49 | 673.151,21 | 714.187,50 | 714.187,50 |
| **UKUPNO RASHODI** | **8.469.040,78** | **8.191.341,21** | **8.245.188,79** | **8.245.188,79** |
|  |  |  |  |  |
| **PRENESENI VIŠAK/MANJAK GRAD** | -321.041,63 |  |  |  |
| **PRENESENI VIŠAK/MANJAK MINISTARSTVO (samo škola)** | 0,00 |  |  |  |
| **PRENESENI VIŠAK/MANJAK OSTALO** | 210.290,30 |  |  |  |
| **UKUPNO MANJAK  PRENESENI** | **-110.751,33** | **0,00** | **0,00** | **0,00** |
|  |  |  |  |  |
| REZULTAT GRAD | 0,00 | 0,00 | 0,00 | 0,00 |
| REZULTAT MINISTARSTVO (samo škola) | 0,00 | 0,00 | 0,00 | 0,00 |
| REZULTAT  OSTALO | 0,00 | 0,00 | 0,00 | 0,00 |
| **UKUPNO REZULTAT** |  |  |  |  |
|  | **0,00** | **0,00** | **0,00** | **0,00** |
|  |

PLAN RASHODA PO PROGRAMIMA

|  |  |  |  |  |  |  |
| --- | --- | --- | --- | --- | --- | --- |
| NAZIV PROGRAMA | IZVRŠENJE 2019. | PLAN 2020. | PLAN 2021. | PROJEKCIJA 2022. | PROJEKCIJA 2023. | INDEKS 2021./2020. |
| RAZDJEL 006  UPRAVNI ODJEL ZA DRUŠTVENE DJELATNOSTI I LOKALNU SAMOUPRAVU | 6.472.403,47 | 8.469.040,78 | 8.191.341,21 | 8.245.188,79 | 8.245.188,79 | 97,44 |
| GLAVA 00603  OSNOVNE ŠKOLE | 6.472.403,47 | 8.469.040,78 | 8.191.341,21 | 8.245.188,79 | 8.245.188,79 | 97,44 |
| PRORAČUNSKI KORISNIK 10469  OŠ ZVONKA CARA | 6.472.403,47 | 8.469.040,78 | 8.191.341,21 | 8.245.188,79 | 8.245.188,79 | 97,44 |

IZVORI FINANCIRANJA NA RAZINI PRORAČUNSKOG KORISNIKA

|  |  |  |  |  |  |  |
| --- | --- | --- | --- | --- | --- | --- |
| **BROJ KONTA** | **VRSTA RASHODA/IZDATKA** | **IZVRŠENJE**  **2019.** | **PLAN 2020.** | **PLAN 2021.** | **PROJEKCIJA 2022.** | **PROJEKCIJA 2023.** |
| **Izvor 1.** | **OPĆI PRIHODI I PRIMICI** | **1.428.072,68** | **2.184.431,56** | **2.218.851,91** | **2.218.851,91** | **2.218.851,91** |
| **Izvor 1.1.** | OSTALI PRIHODI I PRIMICI GRADA | 689.347,84 | 899.061,29 | 1.047.328,41 | 1.047.328,41 | 1.047.328,41 |
| **Izvor 1.3.** | PRIHODI ZA DECENTRALIZIRANE FUNKCIJE OSNOVNO ŠKOLSTVO | 666.555,88 | 688.920,00 | 666.652,88 | 666.652,88 | 666.652,88 |
| **Izvor 1.6.** | PREDFINANCIRANJE TROŠKOVA KORISNIKA GRAD | 72.168,96 | 123.520,00 | 128.520,00 | 128.520,00 | 128.520,00 |
| **Izvor 1.7.** | OSTALI PRIHODI I PRIMICI PRORAČUNSKIH KORISNIKA | 257.612,90 | 472.930,27 | 376.350,62 | 376.350,62 | 376.350,62 |
| **Izvor 3.** | **VLASTITI PRIHODI** | **36.833,44** | **107.133,44** | **74.300,00** | **74.300,00** | **74.300,00** |
| **Izvor 3.9.** | VLASTITI PRIHODI PRORAČUNSKIH KORISNIKA | **36.833,44** | 107.133,44 | 74.300,00 | 74.300,00 | 74.300,00 |
| **Izvor 4.** | **PRIHODI ZA POSEBNE NAMJENE** | **20.051,01** | **42.800,00** | **42.800,00** | **42.800,00** | **42.800,00** |
| **Izvor 4.9.** | NAMJENSKI PRIHODI PRORAČUNSKIH KORISNIKA | 18.331,50 | 42.800,00 | 42.800,00 | 42.800,00 | 42.800,00 |
| **Izvor 5.** | **POMOĆI** | **4.766.780,15** | **6.119.685,81** | **6.042.798,57** | **6.042.798,57** | **6.042.798,57** |
| **Izvor 5.5.** | POMOĆI IZ DRŽAVNOG PRORAČUNA-ŠKOLE | 4.493.466,13 | 5.727.000,00 | 5.877.000,00 | 5.877.000,00 | 5.877.000,00 |
| **Izvor 5.9.** | POMOĆI ZA PRORAČUNSKE KORISNIKE | 273.314,02 | 392.685,81 | 165.798,57 | 165.798,57 | 165.798,57 |
| **Izvor 6.** | **DONACIJE** | **4.100,00** | **14.989,97** | **6.000,00** | **6.000,00** | **6.000,00** |
| **Izvor 6.9.** | DONACIJE ZA PRORAČUNSKE KORISNIKE | 4.100,00 | 14.989,97 | 6.000,00 | 6.000,00 | 6.000,00 |

PROGRAMI

|  |  |  |  |  |  |  |
| --- | --- | --- | --- | --- | --- | --- |
| NAZIV PROGRAMA | IZVRŠENJE 2019. | PLAN 2020. | PLAN 2021. | PROJEKCIJA 2022. | PROJEKCIJA 2023. | INDEKS 2021./2020. |
| Program 2703  PROGRAM OSNOVNOŠKOLSKOG OBRAZOVANJA | 5.997.169,71 | 7.717.404,86 | 7.750.540,38 | 7.780.606,55 | 7.780.606,55 | 99,14 |
| Program 3704  KAPITALNO ULAGANJE U OSNOVNOŠKOLSKO OBRAZOVANJE | 475.233,76 | 751.635,92 | 440.800,83 | 464.582,24 | 464.582,24 | 74,89 |
| UKUPNO | 6.472.403,47 | 8.469.040,78 | 8.191.341.21 | 8.245.188,79 | 8.245.188,79 | 97,44 |

OBRAZLOŽENJE PROGRAMA

**Program 2703**

**PROGRAM OSNOVNOŠKOLSKOG OBRAZOVANJA**

* Opis programa, svrha programa:

Prioritet škole je kvalitetno obrazovanje i odgoj učenika koje se ostvaruje kroz:

- stalno stručno usavršavanje nastavnog kadra te podizanje standarda opreme na višu razinu,

- poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge aktivnosti u projektima, priredbama i manifestacijama,

- organiziranje zajedničkih aktivnosti učenika, učitelja i roditelja te upoznavanje kulturne baštine našeg kraja,

- poticanje razvoja pozitivnih vrijednosti i natjecateljskog duha kroz nagrade najuspješnijim razrednim odjelima, grupama i pojedincima.

* Ciljevi provedbe programa u razdoblju 2021. - 2023.:

Uspješna provedba svih oblika odgojno-obrazovnog procesa u okviru Godišnjeg plana i programa za sve učenike koji pohađaju školu.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Usmjerenost učinkovitom proučavanju | Profesionalni razvoj i napredak učitelja | Edukacije, radionice | 10 | Škola | 12 | 15 | 15 |
| Potpuna usklađenost s Državnim pedagoškim standardom u pogledu broja učenika u razrednim odjeljenjima | Broj učenika u razrednim odjelima usklađena DPS i kvalitetno provođenje zadanog programa | Broj učenika u razrednom odjeljenju | 20 | Škola | 20 | 20 | 20 |
| Smanjenje broja učenika – ponavljača razreda | Smanjenje broja ponavljača, postizanje veće kvalitete i učinkovitosti odgoja i obrazovanja u školi | Broj ponavljača | 1 | Škola | 0 | 0 | 0 |

PROCJENA I ISHODIŠTE POTREBNIH SREDSTAVA ZA AKTIVNOSTI/PROJEKTE UNUTAR PROGRAMA

|  |  |  |  |  |  |  |
| --- | --- | --- | --- | --- | --- | --- |
| NAZIV PROGRAMA | IZVRŠENJE 2019. | PLAN 2020. | PLAN 2021. | PROJEKCIJA 2022. | PROJEKCIJA 2023. | INDEKS 2021./2020. |
| **Program 2703**  **PROGRAM OSNOVNOŠKOLSKOG OBRAZOVANJA** | **6.002.866,88** | **7.717.404,86** | **7.750.540,38** | **7.780.606,55** | **7.780.606,55** | **99,14** |
| Aktivnost A270301  OSNOVNI PROGRAMI OBRAZOVANJA | 664.072,29 | 776.019,05 | 760.682,88 | 810.269,05 | 810.269,05 | 92,74 |
| Aktivnost  A270302  DODATNI PROGRAMI OBRAZOVANJA | 86.894,64 | 139.400,00 | 104.900,00 | 139.900,00 | 139.900,00 | 72,65 |
| Aktivnost  A270304  PROGRAM RADA S DAROVITIM UČENICIMA – NATJECANJA, NAGRAĐIVANJA | 66.374,80 | 88.087,50 | 69.087,50 | 93.587,50 | 93.587,50 | 78,43 |
| Aktivnost  A270305  ŠKOLSKE MANIFESTACIJE I OBILJEŽAVANJA | 9.971,70 | 10.000,00 | 30.000,00 | 30.000,00 | 30.000,00 | 300,00 |
| Aktivnost  A270309  DODATNI  STANDARD OBRAZOVANJA-PREHRANA UČENIKA | 104.711,91 | 202.300,00 | 160.000,00 | 187.300,00 | 187.300,00 | 79,09 |
| Aktivnost  A270313  DODATNI PROGRAM OBRAZOVANJA-PRODUŽENI BORAVAK | 276.945,41 | 422.980,00 | 472.350,00 | 362.730,00 | 362.730,00 | 130,58 |
| Aktivnost  A270314  UČENIČKA  ZADRUGA „ZVONČICE“ | 0,00 | 10.300,00 | 7.000,00 | 10.300,00 | 10.300,00 | 67,96 |
| Aktivnost  A270316  NABAVKA RADNIH MATERIJALA | 109.441,37 | 150.000,00 | 150.000,00 | 150.000,00 | 150.000,00 | 100,00 |
| Aktivnost  A270317  OSNOVNI PROGRAM OBRAZOVANJA-ŠKOLE COP | 4.493.466,13 | 5.727.000,00 | 5.812.000,00 | 5.812.000,00 | 5.812.000,00 | 101,48 |
| Tekući projekt  T270312  POMOĆNIK U NASTAVI | 89.776,01 | 62.798,31 | 0,00 | 0,00 | 0,00 | 0,00 |
| Tekući projekt  T270315  ZNANJE ZA SVE | 86.039,92 | 111.520,00 | 164.520,00 | 164.520,00 | 164.520,00 | 144,93 |
| Tekući projekt  T270316  SHEMA MLIJEKO, VOĆE I POVRĆE | 15.172,70 | 17.000,00 | 20.000,00 | 20.000,00 | 20.000,00 | 133,33 |

OBRAZLOŽENJE AKTIVNOSTI/PROJEKTA U PRORAČUNU

* **Aktivnost A270301**

**OSNOVNI PROGRAMI OBRAZOVANJA**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Zakon o proračunu (NN 87/08,136/12, 15/15), Zakon o fiskalnoj odgovornosti, Zakon o sustavu unutarnjih kontrola u javnom sektoru, Zakon o javnoj nabavi. Temeljni kolektivni ugovor za službenike i namještenike u javnim službama, Kolektivni ugovor za zaposlenike u osnovnoškolskim ustanovama, podzakonski akti proizašli iz navedenih zakona.

* Obrazloženje aktivnosti/projekta:

Program je usmjeren na redovite programe, potrebne za redovno funkcioniranje svih djelatnosti prema zakonskim odredbama, a odnosi se na redovitu djelatnost škole. U Osnovni program aktivnosti A270301 uključene su dnevnice i naknade za službeni put, smještaj i prijevoz učitelja koji imaju obvezu permanentnog stručnog usavršavanja. Materijali za potrebe redovnog poslovanja, uredski materijal, usluge telefona te tekućeg i investicijskog održavanja postrojenja, opreme i objekata. Materijali i sredstva za čišćenje i održavanje, materijali za higijenske potrebe i njegu, opskrbu električnom energijom i vodom te sirovinama usluge promidžbe i informiranja, ekološke, dimnjačarske i ostale komunalne usluge. U ovaj program uključene su i intelektualne, zdravstvene, računalne i grafičke usluge za potrebe škole i djelatnika te usluge reprezentacije i platnog prometa. Provodimo redovite godišnje ateste i preglede opreme i građevina, te usluge temeljem uočenih potreba tijekom školske godine. Dio jednostavnih radova održavanja obavlja kućni majstor škole u okviru svog radnog vremena.

* Razlog odstupanja od prošlogodišnjih projekcija:

S početkom školske godine 2020./2021. započela je energetska obnova škole. Procjena je povećanje mnogih troškova do okončanja iste.

S početkom školske godine 2020./2021.. zaposlena je spremačica na pola radnog vremena. Nove mjere uzrokovane pandemijom korona virusa uvjetovale su otvaranje i treće skupine produženog boravka u matičnoj školi, što je dovelo do povećanja troškova zbog zapošljavanja još jedne učiteljice do završetka pandemije. Dio nastave odvija se u popodnevnoj smjeni te su tako i režijski troškovi povećani. Nove mjere traže stalno čišćenje i dezinficiranje prostora Škole, te su uslijed toga i ti troškovi povećani. Očekuje se da će mjere potrajati barem u prvoj polovici 2021.godine.

Ove školske godine s radom su započele tri pomoćnice u nastavi umjesto dosadašnje jedne.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Pohađanje stručnog usavršavanja svih učitelja  (izvan škole) | Stručno usavršavanje pridonosi povećanju profesionalnih kompetencija i kvaliteti rada škole | Broj učitelja obuhvaćen stručnim usavršavanjem | 90% | Škola | 100% | 100% | 100% |
| Stručna usavršavanja  ŠzŽ  (online) | Stručno usavršavanje pridonosi povećanju profesionalnih kompetencija i kvaliteti rada škole | Broj učitelja obuhvaćen stručnim usavršavanjem | 90% | Škola | 100% | 100% | 100% |
| Povećanje broja odjela koji su uključeni u projekt | Prevencije ovisnosti i nasilja – Trening životnih vještina | Odjel | 3 | Škola | 7 | 10 | 12 |
| Uvođenje dodatne nastave za posebna područja koja nisu predviđena Kurikulom | Uvođenje dodatnih grupa učenika za proširenje znanja u drugim područjima interesa | Dodatne grupe | 5 | Škola | 6 | 7 | 8 |

* **Aktivnost A270302**

**DODATNI PROGRAMI OBRAZOVANJA**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Zakon o proračunu (NN 87/08,136/12, 15/15), Zakon o fiskalnoj odgovornosti, Zakon o sustavu unutarnjih kontrola u javnom sektoru, Zakon o javnoj nabavi. Temeljni kolektivni ugovor za službenike i namještenike u javnim službama, Kolektivni ugovor za zaposlenike u osnovnoškolskim ustanovama, Podzakonski akti proizašlih iz navedenih zakona.

* Obrazloženje aktivnosti/projekta:

Od strane Lokalnog proračuna Grada dodatno se financiraju programi koji su od značajne pomoći djeci, roditeljima, zajednici i samom procesu nastave. Dodatne aktivnosti koje se provode u osnovnim školama uz redovan program, pridonose kvaliteti osnovnoškolskog obrazovanja.

* Razlog odstupanja od prošlogodišnjih projekcija:

Zbog novih mjera očekuje se da će i trošak stručnih usavršavanja biti manji u 2021.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Organizacija tečajeva te odlazak na savjetovanja i simpozije | Odlazak na ovakve skupove povećava profesionalne kompetencije i kvalitetu rada škole | Broj učitelja | 90% | Škola | 100% | 100% | 100% |
| Povećanje broja učenika koji su uključeni u kulturne aktivnosti i manifestacije | Sudjelovanje u različitim izložbama, likovnim radionicama, radionicama u Gradskoj knjižnici i muzeju | Broj učenika | 100 | Škola | 120 | 120 | 120 |
| Povećanje broja odjela koji su uključeni u projekt | Prevencije ovisnosti i nasilja-Trening životnih vještina | Odjel | 9 | Škola | 11 | 11 | 11 |
| Povećanje broja učenika uključenih u dodatne aktivnosti | Razvijanje sposobnosti, znanja i vještina radno-proizvodnog i tehnološko.-znanstvenog stvaralaštva | Broj učenika | 40 | Škola | 60 | 60 | 60 |
| Smanjenje broja učenika upućenih na dopunski rad | Smanjenje broja učenika koji su upućeni na dopunski rad kroz postizanje veće kvalitete i učinkovitosti odgoja i obrazovanja u školi | Broj učenika na dopunskom radu | 6 | Škola | 4 | 4 | 4 |

* **Aktivnost A270304**

**PROGRAM RADA S DAROVITIM UČENICIMA–NATJECANJA, NAGRAĐIVANJA**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Zakon o proračunu (NN 87/08,136/12, 15/15), Zakon o fiskalnoj odgovornosti, Zakon o sustavu unutarnjih kontrola u javnom sektoru, Zakon o javnoj nabavi. Temeljni kolektivni ugovor za službenike i namještenike u javnim službama, Kolektivni ugovor za zaposlenike u osnovnoškolskim ustanovama, Podzakonski akti proizašlih iz navedenih zakona.

* Obrazloženje aktivnosti/projekta:

Ovom aktivnošću financira se rad s darovitim učenicima i sve aktivnosti vezane uz natjecanja učenika (edukativni materijal, prijevoz učenika i mentora, dnevnice učitelja i marenda za učenike i dr.) kao i nagrađivanje učenika i učitelja za postignute rezultate na županijskim i državnim natjecanjima.

* Razlog odstupanja od prošlogodišnjih projekcija:

Zbog novih mjera očekuje se da će barem u prvoj polovici 2021.godine broj učeničkih natjecanja biti smanjen.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Sudjelovanje u projektima | Razvijanje kreativnosti, talenata i sposobnosti | Grupe | 0 | Škola | 3 | 3 | 3 |
| Sportska natjecanja | Razvijanje sportskog duha u pojedinačnim i grupnim sportovima, te očuvanje zdravlja | Broj učenika | 40 | Škola | 50 | 50 | 60 |
| Povećanje broja učenika na županijskim i državnim natjecanjima znanja | Poticanje samostalnosti i kompetencije kroz aktivnosti i testiranje kvalitete rada s nadarenim učenicima | Broj učenika | 35 | Škola | 40 | 40 | 50 |
| Povećanje broja učeničkih sportskih aktivnosti koje se održavaju u školskoj sportskoj dvorani i ostalim prostorima škole | Povećanjem broja manifestacija promiče se sportski način života i potiče učenike na bavljenje sportom | Broj sportskih manifestacija | 4 | Škola | 4 | 4 | 5 |

* **Aktivnost A270305**

**ŠKOLSKE MANIFESTACIJE I OBILJEŽAVANJA**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Zakon o proračunu (NN 87/08,136/12, 15/15), Zakon o fiskalnoj odgovornosti, Zakon o sustavu unutarnjih kontrola u javnom sektoru, Zakon o javnoj nabavi. Temeljni kolektivni ugovor za službenike i namještenike u javnim službama, Kolektivni ugovor za zaposlenike u osnovnoškolskim ustanovama, Podzakonski akti proizašlih iz navedenih zakona.

* Obrazloženje aktivnosti/projekta:

Osnovna škola svake godine nastoji obilježiti značajne školske, državne, vjerske i druge blagdane i praznike. To izvodi na različite načine, isticanjem panoa, čitanjem prigodnih tekstova na satima, a najveću radost pričinjavaju školske priredbe koje se izvode za određene blagdane i praznike. To su svečani doček prvašića, Dani kruha i zahvalnosti za plodove zemlje, Olimpijski dan, Dan učitelja, Sveti Nikola, Dječji božićni sajam, Čakavsko maškarano zapolne i Dječja reduta, Dan škole i dr. Učenici i učitelji naše škole aktivno su uključeni u društveni i kulturni život zajednice.

* Razlog odstupanja od prošlogodišnjih projekcija:

Provodi se kontinuirano kroz sve godine.

* **Aktivnost A270309**

**DODATNI STANDARD OBRAZOVANJA – PREHRANA UČENIKA**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [05/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279))

Kolektivni ugovor za zaposlenike u osnovnoškolskim ustanovama (NN 51/2018)

Pravilnik o pravilima uspostave sustava i postupaka temeljenih na načelima HACCAP sustava (NN 68/2015)

Zakon o hrani (NN [81/13](https://www.zakon.hr/cms.htm?id=638), [14/14](https://www.zakon.hr/cms.htm?id=639), [30/15](https://www.zakon.hr/cms.htm?id=6140), [115/18](https://www.zakon.hr/cms.htm?id=35901))

* Obrazloženje aktivnosti/projekta:

Školska marenda je organizirana u matičnoj školi i u područnoj školi Selce. Trošak pripreme, materijala i energije kao i laboratorijskih dodatnih kontrola snosi osnivač i MZO u okviru redovne djelatnosti.

Trošak namirnica i materijala za pripremu sufinanciraju korisnici. Dio troška prehrane financira se od strane Zaklade za djecu hrvatske koja potpomaže sufinanciranje troška od 5,5 kuna učenicima slabijeg imovinskog statusa.

* Razlog odstupanja od prošlogodišnjih projekcija:

Provodi se kontinuirano kroz sve godine.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2020. | CILJANA VRIJEDNOST ZA 2021. | CILJANA VRIJEDNOST ZA 2022. |
| Broj korisnika školske marende | Zadovoljni korisnici | Broj učenika | 110 | Škola | 150 | 170 | 170 |

* **Aktivnost A270313**

**DODATNI PROGRAM OBRAZOVANJA – PRODUŽENI BORAVAK**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [05/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279))

Državni pedagoški standard osnovnoškolskog sustava odgoja i obrazovanja (NN 63/2008.)

Pravilnik o organizaciji i provedbi produženoga boravka u osnovnoj školi (NN62/2019)

Pravilnik o pravilima uspostave sustava i postupaka temeljenih na načelima HACCAP sustava (NN 68/2015)

Zakon o hrani (NN [81/13](https://www.zakon.hr/cms.htm?id=638), [14/14](https://www.zakon.hr/cms.htm?id=639), [30/15](https://www.zakon.hr/cms.htm?id=6140), [115/18](https://www.zakon.hr/cms.htm?id=35901))

* Obrazloženje aktivnosti/projekta:

Produženi boravak oblik je odgojno-obrazovnog rada koji se provodi u osnovnim školama, a  namijenjen učenicima prvoga, drugoga, te u mnogim školama i trećeg i četvrtog razreda osnovne škole. Hoće li produženi boravak biti organiziran i za koju dob učenika ovisi o prostornim mogućnostima pojedine škole te o gradskoj vlasti koja takav oblik odgojno – obrazovnog rada sufinancira. Produženi boravak organizira se neposredno nakon redovne nastave, u trajanju od pet sunčanih sati, odnosno od 11,30 do 16,30 sati. Rad učitelja u produženom boravku drugačiji je od klasične nastave. Nikako se ne svodi samo na svodi se samo na pisanje zadaće. U produženom boravku učitelji na kreativan način povezuju učenje, rad i igru. Cilj je učitelja u produženom boravku pripremiti učenike za bolje snalaženje u pisanju domaćih zadaća, ponavljanju, uvježbavanju i primjeni naučenog na redovnoj nastavi poštujući pritom skladan emotivan, društveni i psihološki razvoj učenika. Djeca koja ostaju u produženom boravku ponašaju se drugačije nego tijekom jutra, na klasičnoj nastavi. Puno su umornija, samim time nemirnija, manje koncentrirana na rad te je na učiteljima da prate djecu i stalno izmjenjuju periode odmora, rada i igre.

Program provedbe produženog boravka učenika u školi organiziran je u sklopu dodatnog programa obrazovanja kako smo već naveli, te se djelom financira iz lokalnog proračuna Grada Crikvenice za plaće djelatnika (dva zaposlenika), a dijelom se sufinancira od strane korisnika. Sredstva od strane korisnika su namijenjena prehranu učenika (ručak i užina), te materijal za nastavu u produženom boravku.

* Razlog odstupanja od prošlogodišnjih projekcija:

Nove mjere uzrokovane pandemijom korona virusa uvjetovale su otvaranje i treće skupine produženog boravka u matičnoj školi, što je dovelo do povećanja troškova zbog zapošljavanja još jedne učiteljice do završetka pandemije.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Broj učenika koji pohađa program produženog boravka | Učenici koji polaze program produženog boravka kvalitetnije i uz pomoć učitelja pišu domaće zadaće te organiziraju svoje slobodno vrijeme | Broj učenika obuhvaćen programom produženog boravka | 33 | Škola | 40 | 50 | 50 |
| Broj učitelja u programu produženog boravka | Kvalitetnije provođenje programa prema pedagoškom standardu | Povećanje broja učitelja znači da se povećao broj polaznika programa | 2 | Škola | 2 | 3 | 3 |

* **Aktivnost A270314**

**UČENIČKA ZADRUGA „ZVONČICE“**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Zakon o proračunu (NN 87/08,136/12, 15/15), Zakon o fiskalnoj odgovornosti, Zakon o sustavu unutarnjih kontrola u javnom sektoru, Zakon o javnoj nabavi. Temeljni kolektivni ugovor za službenike i namještenike u javnim službama, Kolektivni ugovor za zaposlenike u osnovnoškolskim ustanovama, Podzakonski akti proizašli iz navedenih zakona.

* Obrazloženje aktivnosti/projekta:

Cilj ove aktivnosti je omogućiti učenicima razvoj sklonosti, interesa i sposobnosti

te stjecanje, produbljivanje i primjenu bioloških, tehničkih, gospodarskih, društvenih i srodnih znanja iz područja važnih za cjelokupan proizvodni proces, druženje kroz zabavu i rad, te razvoj kreativnosti kod učenika.

Namjena aktivnosti - razvijati i njegovati radne navike, radne vrijednosti i stvaralaštvo, odgovornost, inovativnost, poduzetnost, snošljivost i potrebu za suradnjom. Ovim programom razvijamo svijest kod učenika o potrebi očuvanja prirode kao i njegovanje baštine.

Tijekom cijele školske godine održava se niz edukativnih izvannastavnih radionica. Učenici sudjeluju na smotrama, sajmovima, natjecanjima, izložbama i radionicama. Na radionice se uključuju svi djelatnici škole, svi učenici, velika većina roditelja i lokalna zajednica. Od prihoda Školske zadruge kupit će se (prema Odluci Zadruge) nešto od pomagala i/ili opreme za učenike. Predstavljamo se u medijima i užoj i široj lokalnoj zajednici.

* Razlog odstupanja od prošlogodišnjih projekcija:

Provodi se kontinuirano kroz sve godine.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Povećanje broja održanih radionica u koje su uključeni učitelji | Održavanjem kreativnih radionica učitelji rade i druže se kroz zabavu | Broj održanih radionica godišnje | 4 | Škola | 6 | 8 | 10 |
| Povećanje broja održanih radionica u koje su uključeni učenici | Održavanjem kreativnih radionica za učenike motiviraju se učenici za rad i druže se kroz zabavu Poticanje poduzetništva i osobni i socijalni razvoj | Broj održanih radionica godišnje | 4 | Škola | 5 | 6 | 8 |
| Povećanje broja održanih radionica u koje su uključeni roditelji | Održavanjem kreativnih radionica u kojima sudjeluju i roditelji djece koja pohađaju školu motiviraju se i djeca i roditelii za kreativan rad i druženje te učenje kroz zabavu | Broj održanih radionica godišnje | 3 | Škola | 4 | 5 | 6 |
| Povećanje broja roditelja uključenih u skupinu „Zvončice“ |  | Broj odraslih u skupini „Zvončice“ | 15 | Škola | 17 | 18 | 20 |

* **Aktivnost A270316**

**NABAVKA RADNIH MATERIJALA**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [05/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279))

Zakon o udžbenicima i drugim obrazovnim materijalima za osnovnu i srednju školu

NN 116/18

* Obrazloženje aktivnosti/projekta:

Ministarstvo obrazovanja u potpunosti financira sve udžbenike za učenike osnovne škole, a obrazovni materijali za školsku godinu 2019./2020. koji obuhvaća radne bilježnice, likovne mape i kutije za tehničku kulturu u jednom dijelu financirat će Grad Crikvenica te će tako sva djeca osnovnih škola s područja grada Crikvenice čiji je osnivač Grad Crikvenica u potpunosti imati besplatni obrazovni materijal za iduću školsku godinu.

Uvrstili smo u plan sredstva za nabavku radnih bilježnica, pribora za tehničku i likovnu kulturu koju financira nadležni proračun Grada Crikvenice u iznosu od 150.000,00kn.

* Razlog odstupanja od prošlogodišnjih projekcija:

Provodi se kontinuirano kroz sve godine.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Udžbenici | Financiranjem udžbenika i ostalog obrazovnog materijala povećava se dodatni standard učenika | Broj učenika | Svi, 100 % | Škola | 100% | 100% | 100% |
| Ostali obrazovni materijali | Financiranjem udžbenika i ostalog obrazovnog materijala povećava se dodatni standard učenika | Broj učenika | Svi, 100% | Škola | 100% | 100% | 100% |
| Svake godine manje kupljenih učeničkih kompleta | Sačuvani udžbenici za narednu uporabu | Broj kompleta | 345 | Škola | 300 | 250 | 200 |

* **Aktivnost A270317**

**OSNOVNI PROGRAM OBRAZOVANJA – ŠKOLE COP**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi, Državni pedagoški standard osnovnoškolskog sustava odgoja i obrazovanja, Zakon o proračunu (NN 87/08,136/12, 15/15), Zakon o fiskalnoj odgovornosti, Zakon o sustavu unutarnjih kontrola u javnom sektoru, Zakon o javnoj nabavi. Temeljni kolektivni ugovor za službenike i namještenike u javnim službama, Kolektivni ugovor za zaposlenike u osnovnoškolskim ustanovama, podzakonski akti proizašli iz navedenih zakona.

* Obrazloženje aktivnosti/projekta:

Temeljem uputa Ministarstva financija za izradu proračuna 2020.-2022. u naš financijski plan uvrštena su sredstva za isplatu plaća zaposlenicima i ostalih naknada koje proizlaze iz TKU za sve koji primaju plaću iz Ministarstva znanosti i obrazovanja.

* Razlog odstupanja od prošlogodišnjih projekcija:

Trošak navedene aktivnosti uveden je u financijski plan od 2020. na dalje. Provodi se kontinuirano kroz sve godine.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Financiranje plaća djelatnika | Pravilima državnog pedagoškog standarda određuje se broj odjela o čemu ovisi broj učitelja i ostalih djelatnika | Broj odjela | 23 | Škola | 23 | 23 | 23 |

* **Tekući projekt T270315**

**ZNANJE ZA SVE**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [05/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279))

Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15)

Pravilnik o postupku utvrđivanja psihofizičkog stanja djeteta, učenika te sastavu stručnih povjerenstava

Pravilnik o pomoćnicima u nastavi i stručnim komunikacijskim posrednicima (NN 102/2018)

Državni pedagoški standard osnovnoškolskog sustava odgoja i obrazovanja (NN 63/2008.)

* Obrazloženje aktivnosti/projekta:

U skladu sa potrebama planirali smo tri pomoćnika u nastavi djeci s teškoćama u razvoju za školsku godinu 2020./2021. Sredstva za plaće i naknade istih osigurana su iz pomoći EU fondova i ostalih primitaka Grada.

* Razlog odstupanja od prošlogodišnjih projekcija:

Provodi se kontinuirano kroz sve godine.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Povećanje broja učenika s teškoćama kojima je odobren pomagač | Pomagač u nastavi osigurava kvalitetnije obrazovanje učenika s teškoćama | Broj učenika kojima je odobren pomagač | 3 | Škola | 3 | 3 | 3 |

* **Tekući projekt T270316**

**SHEMA MLIJEKO, VOĆE I POVRĆE**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [05/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279))

Državni pedagoški standard osnovnoškolskog sustava odgoja i obrazovanja (NN 63/2008.)

Zakon o proračunu (NN 87/08,136/12, 15/15), Zakon o fiskalnoj odgovornosti,

Zakon o sustavu unutarnjih kontrola u javnom sektoru (NN 78/2015),

Zakon o javnoj nabavi (NN 120/2016)

Pravilnik o postupku jednostavne nabave (2017.)

[Pravilnik o Školskoj shemi voća i povrća te mlijeka i mliječnih proizvoda (NN 69/18)](https://www.apprrr.hr/wp-content/uploads/2018/08/NN-2018-69-Pravilnik-o-%C5%A0kolskoj-shemi-vo%C4%87a-i-povr%C4%87a-te-mlijeka-i-mlije%C4%8Dnih-proizvoda.pdf)  
[Pravilnik o izmjenama i dopunama Pravilnika o Školskoj shemi voća i povrća te mlijeka i mliječnih proizvoda (NN 93/18)](https://www.apprrr.hr/wp-content/uploads/2018/10/NN-2018-93-Pravilnik-o-izmjenama-i-dopunama-Pravilnika-o-%C5%A0kolskoj-shemi-vo%C4%87a-i-povr%C4%87a-te-mlijeka-i-mlije%C4%8Dnih-proizvoda.pdf)

* Obrazloženje aktivnosti/projekta:

Radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, Republika Hrvatska provodi **Školsku shemu** odnosno dodjelu besplatnih obroka voća, povrća i mlijeka za školsku djecu. Školska shema objedinjava dosadašnju Shemu školskog voća i povrća i Program mlijeka u školama.  
Na javni poziv javlja se osnivač škole. APPRRR objavljuje Popis osnivača školskih ustanova sa školama koje su iskazale interes za sudjelovanje u Školskoj shemi.

APPRRR najkasnije do 15.10.2018. godine Odlukom odobrava Osnivača za raspodjelu voća i povrća i/ili mlijeka i mliječnih proizvoda i odobrava iznos prava na potporu po svakoj školi sukladno raspoloživim sredstvima potpore (omotnica) i broju učenika iz e-Matice na 30. rujna 2019. godine

Obaveze škole: ugovoriti isporuke s dobavljačima (ukoliko nije drugačije ugovoreno s Osnivačem), raspodijeliti voće i povrće i/ili mlijeko i mliječne proizvode: započinje 15. listopada 2019. godine, najmanje jednom tjedno, istog dana kada je isporučeno ili najkasnije u roku od 24 sata od isporuke, 100 do 150 grama voća ili povrća, 0,15 do 0,25 litara mlijeka ili ekvivalenta mlijeka (iznos - 60% mlijeko, 40% mliječni proizvodi), smjestiti plakat Europska unija „Školska shema” na jasno vidljivom mjestu na glavnom ulazu u obrazovnu ustanovu, potpisati otpremnice i račune, platiti račune (ukoliko nije drugačije ugovoreno s Osnivačem), dostaviti dokaznu dokumentaciju Osnivaču (račune i dokaze o plaćanju – ukoliko nije drugačije ugovoreno s Osnivačem, tablični prikaz i otpremnice)

Dobavljači trebaju osigurati da su voće i povrće i/ili mlijeko i mliječni proizvodi koje će isporučivati školi/ama na području za koje je iskazao interes da planira pokrivati (grad/ovi, općina/e, županija/e ili cijela Republika Hrvatska) u skladu s propisima Europske unije i nacionalnim propisima kojima su uređeni standardi kvalitete, voditi evidenciju o nazivima i adresama škole/a i količinama proizvoda koje su isporučili školi/ama, potpisati račun (ukoliko nije izdan u elektroničkom obliku) i otpremnicu

APPRRR će proračunskim Osnivačima isplatiti predujam na osnovu raspoloživih sredstava i broja učenika koji sudjeluju u Školskoj shemi navedenih u Odluci o odobravanju Osnivača za raspodjelu voća i povrća i/ili mlijeka i mliječnih proizvoda i iznosu prava na potporu po svakoj školi. APPRRR će isplatiti potporu u roku od tri mjeseca od datuma podnošenja ispravnog i potpunog Zahtjeva za potporu

U našoj školi već se niz godina provodi ovaj program (otkad je započeo). Učenici od 1. do 8. razreda dobivaju voće jednom tjedno, a učenici od 1. do 4. razreda i mlijeko/mliječne proizvode.

* Razlog odstupanja od prošlogodišnjih projekcija:

Provodi se kontinuirano kroz sve godine.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Shema voće o povrće | Promjena svijesti o načinu prehrane | Učenici od 1.do 8.razreda | Svi učenici | Škola | Svi učenici | Svi učenici | Svi učenici |
| Shema mlijeko | Unos mlijeka i mliječnih proizvoda | Učenici od 1.do 4.razreda | Učenici od  1. do 4.razreda | Škola | Povećanje na 5. i 6. razred | Svi učenici | Svi učenici |

**Program 3704**

**KAPITALNO ULAGANJE U OSNOVNOŠKOLSKO OBRAZOVANJE**

* Opis programa, svrha programa:

Naša škola ima dva objekta i sportsku dvoranu o kojima treba voditi kontinuiranu brigu održavanja i nabavke razne opreme kako bi kvaliteta i opremljenost bili na zadovoljavajućoj razini. Ovim programom upravo se planiraju kapitalna ulaganja kako u opremu tako i dodatna ulaganja na objekte, zatim kapitalna ulaganja u Glazbenu školu i kapitalna ulaganja za školski sportski klub. Planirani prihodi i rashodi su po više izvora pa tako prihodi i primici Grada, prihodi od decentraliziranih sredstava, pomoći, prihodi o nefinancijske imovine, sufinanciranja i vlastitih prihoda.

* Ciljevi provedbe programa u razdoblju 2020. - 2022.:

Poboljšanje uvjeta rada u svim objektima kao i omogućiti svu potrebnu opremu za održavanje redovnog nastavnog procesa.

* Pokazatelji rezultata:

|  |  |  |  |  |  |  |  |
| --- | --- | --- | --- | --- | --- | --- | --- |
| POKAZATELJ UČINKA | DEFINICIJA | JEDINICA | POLAZNA VRIJEDNOST | IZVOR PODATAKA | CILJANA VRIJEDNOST ZA 2021. | CILJANA VRIJEDNOST ZA 2022. | CILJANA VRIJEDNOST ZA 2023. |
| Ostvarenje prema Državnom pedagoškom standardu | Materijalni uvjeti rada u školi definirani su zakonskim odredbama | postotak | 100% | Škola | 100% | 100% | 100% |

* **Kapitalni projekt K370404**

**KAPITALNO ULAGANJE U OŠ ZC U CRIKVENICI**

* Zakonske i druge pravne osnove programa:

Zakon o odgoju i obrazovanju u osnovnoj i srednjoj školi – na snazi od 04.08.2018. (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [05/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279))

Zakon o ustanovama

Zakon o proračunu

Upute za izradu Proračuna Grada Crikvenice

Pravilnik o tjednim radnim obvezama učitelja i stručnih suradnika u osnovnoj školi

Statut škole

Državni pedagoški standard osnovnoškolskog obrazovanja (br. 63/08, 90/10)

Pravilnik o kriterijima za izricanje pedagoških mjera(Narodne novine br. 94/15 i 03/17)

Pravilnik o izvođenju izleta, ekskurzija i drugih odgojno-obrazovnih aktivnosti izvan škole (Narodne novine br. 67/14, 81/15)

Pravilnik o postupanju odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine br. 132/13)

Državni pedagoški standard srednjoškolskog sustava odgoja i obrazovanja (Narodne novine)

Godišnji plan i program rada za 2019./2020.

Kurikulum škole za školsku godinu 2019./2020.

* Obrazloženje aktivnosti/projekta:

Projektom kapitalnog ulaganja u školu nastoji se poboljšati kvaliteta rada učitelja i učenika u svim odjelima, kako u matičnoj, tako i u područnoj. Projekt se planira financirati iz prihoda i primitaka Grada, decentraliziranih sredstava, pomoći, vlastitih sredstava i donacija.

* Razlog odstupanja od prošlogodišnjih projekcija:

Provodi se kontinuirano kroz sve godine.